CELEX: 22017D1817
Language: lv
Date: 2015-12-11 00:00:00
Title: EEZ Apvienotās komitejas Lēmums Nr. 306/2015 (2015. gada 11. decembris), ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2017/1817]

12.10.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 263/18
               
            EEZ APVIENOTĀS KOMITEJAS LĒMUMS
      Nr. 306/2015
      (2015. gada 11. decembris),
      ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2017/1817]
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:
      
                  (1)
               
               
                  Līgumā jāiekļauj Eiropas Parlamenta un Padomes 2014. gada 26. februāra Regula (EK) Nr. 251/2014 par aromatizētu vīna produktu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1601/91 (1).
               
            
                  (2)
               
               
                  Ar Regulu (ES) Nr. 251/2014 atceļ Padomes Regulu (EEK) Nr. 1601/91 (2), kas ir iekļauta EEZ līgumā un tādējādi ir jāsvītro no EEZ līguma.
               
            
                  (3)
               
               
                  Šis lēmums attiecas uz tiesību aktiem par stiprajiem alkoholiskajiem dzērieniem. Tiesību akti par stiprajiem alkoholiskajiem dzērieniem neattiecas uz Lihtenšteinu, kamēr uz to attiecina Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, kā noteikts Līguma II pielikuma XXVII nodaļas ievadā. Tādēļ šis lēmums nav piemērojams Lihtenšteinai.
               
            
                  (4)
               
               
                  Tādēļ būtu attiecīgi jāgroza EEZ līguma II pielikums,
               
            IR PIEŅĒMUSI ŠO LĒMUMU.
      1. pants
      EEZ līguma II pielikuma XXVII nodaļu groza šādi:
      
                  1)
               
               
                  pēc 9.a punkta (Komisijas Īstenošanas regula (ES) Nr. 716/2013) iekļauj šādu punktu:
                  
                              “9.b
                           
                           
                              
                                 32014 R 0251: Eiropas Parlamenta un Padomes 2014. gada 26. februāra Regula (ES) Nr. 251/2014 par aromatizētu vīna produktu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1601/91 (OV L 84, 20.3.2014., 14. lpp.).
                              Šā līguma vajadzībām regulas noteikumus pielāgo šādi:
                              
                                           
                                       
                                       
                                          Attiecīgās EBTA valstis tiek aicinātas sūtīt novērotājus uz Aromatizēto vīna produktu komitejas sanāksmēm (kā tas minēts 34. pantā), kas risina jautājumus, kuri paredzēti Līgumā minētajos tiesību aktos. EBTA valstu pārstāvji neierobežoti piedalās komitejas darbā, bet tiem nav balsstiesību.”;
                                       
                                    
                        
            
                  2)
               
               
                  svītro 3. punkta (Padomes Regula (EEK) Nr. 1601/91) tekstu.
               
            2. pants
      Regulas (ES) Nr. 251/2014 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā 2015. gada 12. decembrī, ja ir iesniegti visi paziņojumi saskaņā ar EEZ līguma 103. panta 1. punktu (*1).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, 2015. gada 11. decembrī
         
            
               EEZ Apvienotās komitejas vārdā –
            
            
               priekšsēdētāja
            
            Oda SLETNES
         
      
      
         (1)  OV L 84, 20.3.2014., 14. lpp.
      
         (2)  OV L 149, 14.6.1991., 1. lpp.
      
         (*1)  Konstitucionālās prasības nav norādītas.